Kamu bisa jelasin ke aku soal Ahmad Idham dalam bahasa melayu?

Dr. Ahmad Idham bin Ahmad Nadzri, PhD (UUM) (lahir 1 Januari 1974) ataupun dikenali oleh sebagai Ahmad Idham ialah seorang pelakon, pengarah dan penerbit televisyen Malaysia, terkenal dengan peranan lakonan dan gaya pengarahan. Beliau memulakan kerjaya lakonan selepas menamatkan pengajian di peringkat Ijazah Sarjana Muda dalam bidang Perakaunan di Institut Teknologi MARA (ITM; kini Universiti Teknologi MARA).

Pada September 2020, beliau berjaya menamatkan pengajian doktor falsafahnya di Universiti Utara Malaysia dan memperoleh kelulusan Doktor Falsafah dalam bidang Pengurusan. Beliau membuat tesis berkenaan tajuk ‘Ekosistem dan Dasar Industri Perfileman Malaysia: Satu Kajian ke Atas Pengantarabangsaan Filem Melayu.

Penampilan televisyen pertama beliau ialah Identiti yang bersiaran di TV3. Beliau paling dikenali dengan gandingannya bersama Haliza Misbun menerusi drama Cinderella yang mencipta fenomena tersendiri dalam sejarah televisyen di Malaysia. Beliau juga terkenal dengan peranan Iskandar dalam sitkom popular ntv7 Spanar Jaya. Sepanjang kerjayanya, Idham telah berlakon sebanyak puluhan drama dan mengarahkan lebih dari 40 filem. Adik-beradik beliau, Khalid Nadzri dan Abby Nadzri turut berkecimpung dalam bidang seni.

Antara filem-filem terkenal beliau ialah Mr. Cinderella (2002), Remp-It (2006), Tentang Bulan (2006), Jangan Pandang Belakang (2007), Syurga Cinta (2009), Adnan Semp-It (2010), Niyang Rapik (2010), Cuti-Cuti Cinta (2010), Senjakala (2010), Hantu Bonceng (2011), Mael Lambong (2012), 8 Jam (2012), Lari (2013) dan Cinderella (2013). Idham menubuhkan syarikat penerbitannya, Excellent Pictures yang mengkhususkan kepada penerbitan televisyen dan filem, beliau juga merupakan perintis akademi filemnya yang diberi nama Akademi Filem Ahmad Idham (AIFA).